תקנות שירותי הדת היהודיים (מועצת בתי העלמין לתל רגב ולמישור החוף)

{{ח:התחלה}}
{{ח:כותרת|תקנות שירותי הדת היהודיים (מועצת בתי העלמין לתל רגב ולמישור החוף), התשנ״ח–1998}}

{{ח:פתיח-התחלה}}
{{ח:תיבה|ק״ת תשנ״ח, 1352|תקנות שירותי הדת היהודיים (מועצת בתי העלמין היהודיים בתל רגב)|https://olaw.org.il/takanot/takanot-5928.pdf}}; {{ח:תיבה|תש״ס, 257|תיקון|https://olaw.org.il/takanot/takanot-6015.pdf}}; {{ח:תיבה|תשע״ו, 347|תיקון|https://olaw.org.il/takanot/takanot-7586.pdf}}; {{ח:תיבה|תשע״ז, 472|תיקון|https://olaw.org.il/takanot/takanot-7754.pdf}}; {{ח:תיבה|תשפ״ג, 1098|תיקון|https://olaw.org.il/takanot/takanot-10582.pdf}}, {{ח:תיבה|2394|תיקון מס׳ 2|https://olaw.org.il/takanot/takanot-10755.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שירותי הדת היהודיים#סעיף 15|סעיף 15(א)(4)}} {{ח:חיצוני|חוק שירותי הדת היהודיים|לחוק שירותי הדת היהודיים [נוסח משולב], התשל״א–1971}} (להלן – חוק שירותי הדת) ובתוקף סמכותי לפי {{ח:חיצוני|חוק הזכות לקבורה אזרחית חלופית#סעיף 6|סעיפים 6}} {{ח:חיצוני|חוק הזכות לקבורה אזרחית חלופית#סעיף 7|ו־7}} {{ח:חיצוני|חוק הזכות לקבורה אזרחית חלופית|לחוק הזכות לקבורה אזרחית חלופית, התשנ״ו–1996}} (להלן – חוק הזכות לקבורה אזרחית), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ו, תשע״ז, תשפ״ג, תשפ״ג־2}}
{{ח:ת}} בתקנות אלה –
{{ח:ת|סוג=הגדרה}} ”בתי עלמין“ – בתי העלמין היהודיים ובתי העלמין האזרחיים בתל רגב או במישור החוף, לפי העניין;
{{ח:ת|סוג=הגדרה}} ”המועצה“ – מועצת בתי העלמין לתל רגב ולמישור החוף;
{{ח:ת|סוג=הגדרה}} ”השר“ – השר לשירותי דת;
{{ח:ת|סוג=הגדרה}} ”חברה“ – חברה לעניני קבורה המחזיקה ברשיון תקף;
{{ח:ת|סוג=הגדרה}} ”מישור החוף“ – אתר אזורי לבתי עלמין לרשויות המקומיות: אור עקיבא, בנימינה – גבעת עדה, זיכרון יעקב, חוף הכרמל, חריש, פרדס חנה – כרכור וקיסריה;
{{ח:ת|סוג=הגדרה}} ”רשיון“ – רשיון לפי {{ח:חיצוני|חוק שירותי הדת היהודיים#סעיף 15|סעיף 15(א)(3) לחוק שירותי הדת}} או לפי {{ח:חיצוני|חוק הזכות לקבורה אזרחית חלופית#סעיף 6|סעיף 6 לחוק הזכות לקבורה אזרחית}};
{{ח:ת|סוג=הגדרה}} ”רשויות מקומיות חברות במועצה“ – אור עקיבא, בנימינה – גבעת עדה, זיכרון יעקב, חוף הכרמל, חיפה, חריש, טירת כרמל, נשר, פרדס חנה – כרכור, קיסריה, קריית אתא, קריית ביאליק, קריית מוצקין, קריית ים, קריית טבעון ורכסים;
{{ח:ת|סוג=הגדרה}} ”תל רגב“ – אתר אזורי לבתי עלמין לרשויות המקומיות: חיפה, טירת כרמל, נשר, קריית אתא, קריית ביאליק, קריית מוצקין, קריית ים, קריית טבעון ורכסים.

{{ח:סעיף|2|הקמת המועצה ותפקידיה}}
{{ח:תת|(א)}} מוקמת בזה המועצה ותפקידיה הם:
{{ח:תתת|(1)}} לתכנן, להקים, להחזיק, לנהל ולפתח בתי עלמין ודרכי גישה אליהם וכן לפקח על בתי עלמין;
{{ח:תתת|(2)}} להסדיר בבתי עלמין את עניני הקבורה מבחינה טכנית;
{{ח:תתת|(3)}} להקים, להחזיק ולנהל מבנים הדרושים לקיום שירותי קבורה;
{{ח:תתת|(4)}} לפקח על הסידורים הכספיים והמינהליים של החברות שיפעלו בבתי העלמין;
{{ח:תתת|(5)}} להקצות בבתי העלמין חלקות לחברות, ולקבוע את דרכי השימוש בהן;
{{ח:תתת|(6)}} לדווח לשר אם ובאיזו מידה ממלאות החברות את תפקידן, וכן להמליץ בפני השר על ביטול רשיון של חברה שאינה ממלאת את תפקידיה כראוי;
{{ח:תתת|(7)}} להחזיק ולטפח בתי עלמין שאינם פעילים ושאין חברה אחרת מטפלת בהם;
{{ח:תתת|(8)}} לארגן השתלמויות והדרכות לעובדי החברות לשיפור השירות ותדמיתו.
{{ח:תת|(ב)}} המועצה תהיה כשרה לכל זכות, חובה ופעולה משפטית.

{{ח:סעיף|3|חברי המועצה|תיקון: תשפ״ג, תשפ״ג־2}}
{{ח:ת}} השר ימנה את חברי המועצה שמספרם לא יעלה על 31, ובהם אנשי ציבור, נציגים של הרשויות המקומיות החברות במועצה, נציגים של המועצות הדתיות החברות במועצה ונציגים של החברות שלהן רישיון לעסוק בענייני קבורה תקף בתל רגב או במישור החוף, לפי העניין, בעת המינוי.

{{ח:סעיף|4|כהונת היושב ראש ותנאי העסקתו|תיקון: תש״ס}}
{{ח:תת|(א)}} השר ימנה יושב ראש למועצה מבין חבריה ורשאי הוא למנות סגן ליושב ראש.
{{ח:תת|(ב)}} תקופת כהונתו של היושב ראש חמש שנים; היושב ראש יחדל לכהן לפני תום תקופת כהונתו באחת מאלה:
{{ח:תתת|(1)}} התפטר במסירת כתב התפטרות לחברי המועצה;
{{ח:תתת|(2)}} השר וחברי ההנהלה, באישור המועצה, קבעו כי נבצר מהיושב ראש, למלא את תפקידו.
{{ח:תת|(ג)}} השר יקבע, בהודעה בכתב להנהלת המועצה, את שכרם ואת תנאי העסקתם של היושב ראש וסגנו.

{{ח:סעיף|5|תפקידי יושב ראש המועצה}}
{{ח:ת}} יושב ראש המועצה –
{{ח:תת|(1)}} ירכז את פעולות המועצה וידאג לביצוען התקין;
{{ח:תת|(2)}} ידאג לכך שהחלטות המועצה יבוצעו במלואן ובלוח הזמנים שקבעה;
{{ח:תת|(3)}} ייצג את המועצה בכל הענינים שבתחום סמכותה;
{{ח:תת|(4)}} יקבע את סדר היום של ישיבות המועצה;
{{ח:תת|(5)}} יזמן וינהל את ישיבות המועצה.

{{ח:סעיף|6|ניהול המועצה|תיקון: תש״ס}}
{{ח:תת|(א)}} עניני המועצה יתנהלו על ידי הנהלה של שבעה אנשים שמינה השר מבין חבריה, ובה היושב ראש.
{{ח:תת|(ב)}} ההנהלה תמסור למועצה דין וחשבון שנתי על פעולותיה.
{{ח:תת|(ג)}} חבר ההנהלה וחבר המועצה זולת היושב ראש וסגנו, לא יקבל מהמועצה שכר בעד שירותיו.

{{ח:סעיף|7|קופת המועצה}}
{{ח:תת|(א)}} כל הכספים המתקבלים בידי המועצה או בשמה, מהווים קופת המועצה.
{{ח:תת|(ב)}} קופת המועצה תשמש לתשלום כל סכום שהמועצה רשאית להוציא כדין לביצוע תפקידיה, כאמור {{ח:פנימי|סעיף 2|בתקנה 2}}.
{{ח:תת|(ג)}} יושב ראש המועצה וגזבר שההנהלה תבחר מבין חבריה אחראים על קופת המועצה, ובאין גזבר – חבר הנהלה אחר שההנהלה מינתה לכך.
{{ח:תת|(ד)}} כל המחאה או פקודת תשלום לחובת קופת המועצה ייחתמו בידי יושב ראש המועצה ובידי הגזבר ובאין גזבר – בידי חבר ההנהלה שההנהלה מינתה לכך.

{{ח:סעיף|8|הגשת דינים וחשבונות}}
{{ח:ת}} המועצה תגיש לשר דינים וחשבונות על פעולותיה באופן ובמועדים שיקבע השר, אם דרך כלל ואם לנושא מסוים.

{{ח:סעיף|9|פרסום ברשומות}}
{{ח:ת}} הודעה על הרכב המועצה וההנהלה תפורסם ברשומות.

{{ח:חתימות|י״א באלול התשנ״ח (2 בספטמבר 1998)}}
* '''יצחק לוי'''
השר לעניני דתות
{{ח:סוגר}}
{{ח:סוף}}
[[קטגוריה:בוט חוקים]]